סת' טרוקסלר בגמר תחרות פרסי הלילה של XL
עדי נוימן תחמם את סת' טרוקסלר ב-TLV
הדוגמנית עדי נוימן תופיע כדיג'יי עם גילי סער בגמר תחרות פרסי הלילה של XL, בה יככבו סת' טרוקסלר, גיא גרבר ושני המחמממים הנוספים - שלומי זידן הותיק וניב ארזי. 19.5 ב-TLV
אסף נבו | mako | פורסם 05/05/11 16:13
איזה כיף לפטיפונים. עדי נוימן | צילום: אלירן אביטל
תחרות פרסי הלילה של XL, שהושקה בסט תקלוט מוצלח של מארק רונסון, מגיעה לשלב נשף ההכתרה ורייב הנצחונות. זה יקרה ב-19 במאי, חמישי, 22:00 ב-TLV בנמל תל אביב.
האירוע בו יוכרזו הזוכים יתחיל בקוקטייל הכתרה בהנחיית קיי לונג - מועמדת מובילה בקטגוריית הדראג של השנה ומושיק גלאמין וימשיך ברייב עם התקליטן והיוצר הישראלי גיא גרבר (Special Live Show) והתקליטן והיוצר מדטרויט סת' טרוקסלר, שינגנו סטים מיוחדים יחד (Vs.) ולחוד. יחממו אותם עדי נוימן וגילי סער, ושלומי זידן עם ניב ארזי.
ההצבעה בתחרות התקיימה בעמודXL ISRAEL בפייסבוק, באפליקציה ייעודית, עם קרוב למאה אלף הצבעות ב- 15 קטגוריות שונות: איש הלילה של השנה, אייקון הלילה של השנה, מועדון השנה, בר השנה, תקליטן השנה, צלם הלילה של השנה ועוד. יחד איתם יוכרז גם הזוכה בחבילה זוגית לפסטיבל הדאנס Tomorrowlandבבלגיה, הכוללת טיסות, לינה במלון וכרטיס כניסה לפסטיבל.
סת' טרוקסלר
סת' טרוקסלר | צילום: Mia Mizuno
סת' טרוקסלר הדטרויטי הוא אחת המניות החזקות שהנפיק עולם המועדונים בשנים האחרונות, נציג העכשיו. הדיפ האוס שלו מייצג את הפעימה הסגנונית העדכנית ביותר של התחום, והטאץ' שלו הוא הטאץ' של העשור השני של המאה ה- 21. הוא מהווה חלק מקולקטיב המסיבות העולץ ויז'נקווסט, ששמו הסליזי וההייפ שלו נשמעים למרחוק.
הרליסים שלו, במיטב הלייבלים, מתקבלים באהדה. לפני כמה חודשים הגיע טרוקסלר למקום השלישי ברשימת התקליטנים הטובים ביותר של Resident Advisor, המכה של תחום המועדונים העולמי, מה שהופך אותו באופן רשמי לאחד מנכבדי האומה.
גיא גרבר הוא גורם משפיע בסצנת המועדונים הבינלאומית, מנהל את הלייבל שלו, ספלמנט פקטס, מנגן בכל העולם, ובמקביל עובד עם טייקונים כמו פאף דדי, איתו הוא מפיק עכשיו אלבום בו הדון נותן לו "2000% חופש אמנותי". למרות שהאתר RA ציין אותו כאחד מעשרת המופעים המובילים של השנה, הוא מוותר על הלפטופ למען נגינה "חיה" יותר, מעדיף גיטרה בס על פני מכונת תופים וזוכר את החשיבות של המלים.
*מחיר כרטיס במכירה מוקדמת 80 ₪: 03-5444194, .054-2008688
תגיות: עדי נוימן